སྤྱི་ལོ༢༠༡༢ལོར་ཞིང་ཆེན་བོད་སྨན་ཁང་གི་བདག་གཉེར་བྱས་པ་ནས་བཟུང་རང་སྨན་ཁང་སྔར་ལས་ལྷག་པས་འགྱུར་ལྡོག་ཆེན་པོ་བྱུང་ཡོད།ཡ་ཙི་རྫོང་བོད་སྨན་ཁང་གི་ནད་པའི་ཞབས་ཞུའི་རྩ་དོན་ནི་ནད་པའི་བདེ་ཐང་གཙོ་བོར་དམིགས་ནས་ལུས་ཁམས་གསོ་བར་མཛུབ་སྟོན་བྱེད་པ།གསོ་བཅོས་ཐབས་ལམ་ཡང་དག་དང་རྣམ་དག་ཞབས་ཞུ་རྒྱུན་བསྲིང་།སྨན་ཁང་གི་སྒྲིག་སྲོལ་ཚགས་དམ་པོའི་འོག་ཏུ་ལོ་ངོ་གསུམ་གྱི་རིང་ལ་དཀའ་སྤྱད་འབད་བརྩོན་གྱིས་འཚོལ་བཤེར་དང་དོན་དངོས་བརྒྱུད་ནས་ཕྱོགས་བསྡོམས་བྱས་པར་རང་སྨན་ཁང་ལ་འཚམས་པའི་ཞབས་ཞུའི་ཁ་ཕྱོགས་ནི་དམིགས་བྱ་གཅིགལྟ་བ་གཉིས།རྣམ་པ་གསུམ།ནུས་པ་བཞི་ལྡན།འགྱུར་བ་ལྔ་དང་ལྡན་པ་བཅས་ཀྱི་རྣམ་པ་ཅན་ཡིན་ཏེ།དམིགས་བྱ་གཅིག་ནི་ནད་པ་གཙོ་བོར་འཛིན་དགོས་པ་དེ་ཡིན།ལྟ་བ་གཉིས་ནི་སྒེར་གཉེར་རང་བཞིན་གྱི་སྨན་ཁང་སྐྱོང་བ་རྒྱུན་འཁྱོངས་བྱེད་པ།འདྲ་མཉམ་དང་ཁྲིམས་མཐུན།བདེན་པ་དང་ཡིད་སྟོན་ཆེ་བ་བཅས་རྒྱུན་འཁྱོངས་བྱེད་པ།རྣམ་པ་གསུམ་ནི་གསར་གཏོད་གྱི་བདག་གཉེར་རྣམ་པ།བསམ་པའི་ཀུན་སྤྱོད་དང་མཐུན་པའི་རྣམ་པ།མི་སྣ་འཇོན་ཐང་ཅན་གསོ་སྦྱོང་བྱེད་པའི་རྣམ་པ།ནུས་པ་བཞི་ལྡན་ནི་བརྟག་བཅོས་གསལ་བོའི་ནུས་པ།ནད་ཐོག་ལག་ལེན་གྱི་ནུས་པ་ལྡན་པའི་ནུས་པ།ནད་པར་ཞབས་ཞུ་བྱེད་པའི་ནུས་པ།གསར་གཏོད་ཀྱི་ནུས་པ།འབྲེལ་བ་ལྔ་དང་ལྡན་པ་ནི་རིམ་བཞིན་བདག་གཉེར་ཆ་ཚང་ཅན་དུ་འགྱུར་བ།གསོ་བཅོས་ཁྱད་ཆོས་ལྡན་པར་འགྱུར་བ།དགེ་སློབ་འཛིན་སྐྱོང་ཅན་དུ་འགྱུར་བ།ནད་པ་དང་སྨན་པའི་འབྲེལ་བ་འཆམ་མཐུན་ཅན་དུ་འགྱུར་བ།བྱ་བའི་གྲུབ་འབྲས་ཡར་ཐོན་ཅན་དུ་འགྱུར་བ་བཅས་སོ།།